**Antet De acord cu model de contract,**

**Alice Lupeș**

**Șef ServicJuridic**

**Adaptat, modificat,completat,**

**Tănase Miculescu**

**Contract de lucrări**

**nr. ...............**

**achiziție de lucrări de reparații interioare aferente proiectului ROHU 183 SAFE BORDER, SAFER LIFE**

***1. Părţile contractante***

În temeiul Legii nr. 98/2016 privind achiziţiile publice, s-a încheiat prezentul contract de lucrări, **între INSTITUȚIA PREFECTULUI JUDEȚULUI Bihor,** strada Parcul Traian, nr. 5, cod poştal , telefon 0259/437112, fax 0259/411550, cod fiscal 434882, e-mail [registratura@prefecturabihor.ro](mailto:registratura@prefecturabihor.ro), reprezentată prin Prefect Ioan Mihaiu, în calitate de **achizitor**, pe de o parte

**şi**

**S.C. ..........................S.R.L** cu sediul în ..........., str................nr....., telefon .............., număr de înmatriculare la Registrul Comertului............., cod fiscal ...................,cont trezorerie ..................., Trezoreria Oradea, reprezentată prin**.......................**, funcţia administrator, în calitate de **executant**, pe de altă parte.

***2. Definiţii***

2.1- În prezentul contract următorii termeni vor fi interpretaţi astfel:

* + - 1. ***contract*** –prezentul contract şi toate anexele sale;
      2. ***achizitor şi executant*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
      4. ***amplasamentul lucrării*** *-* locul unde executantul execută lucrarea;
      5. ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***zi*** - zi calendaristică; ***an*** - 365 zile.

***3. Interpretare***

3.1-În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2- Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4.Obiectul şi preţul contractului***

4.1- Executantul se obligă să execute lucrările de ,,Reparaţii sală de ședințe și toalete la imobil reprezentând sediul Instituției Prefectului județului Bihor”din localitatea Oradea str. Parcul Traian nr. 5, județ Bihor, potrivit Caietului de sarcini anexat.

4.2- Achizitorul se obligă să plătească executantului preţul din ofertă pentru îndeplinirea contractului de lucrări, în baza situației de lucrări real executate, în două tranșe corespunzătoare fiecărei etape de lucrări, în termen de două zile de la semnarea recepției lucrării.

4.3- Preţul convenit pentru îndeplinirea contractului, respectiv preţul lucrărilor executate plătibile executantului de către achizitor, conform devizului ofertă financiară.

**5. *Durata de execuție a contractului***

5.1-Prezentul contract intră în vigoare de la data semnării acestuia, având valabilitate până la data încheierii procesului–verbal de recepţie finală, respectiv nu mai târziu de 31 august 2019. Începerea lucrărilor se va face în 48 de ore de la la transmiterea comenzii de începere a lucrărilor. Comanda se va transmite prin email/fax.

5.2. La terminarea lucrărilor din fiecare etapă, executantul va NOTIFICA autoritatea contractantă că sunt îndeplinite condiţiile pentru RECEPŢIA LA TERMINAREA LUCRĂRILOR.

5.4 După expirarea perioadei de garanţie de 24 ( douăzeci și patru) luni autoritatea contractantă va anunţa executantul şi va organiza RECEPŢIA FINALĂ. Aceasta se va finaliza cu proces verbal de recepţie finală.

**6. *Documentele contractului***

*6*.1- Documentele contractului sunt:

a) devizul ofertă;

b) caietul de sarcini;

c) nota de comandă, propunere tehnică, alte documente (după caz).

d) DALI

***7. Executarea contractului***

7.1- Executarea finală a contractului se va face până la data de 31 august 2019, începând cu data semnării contractului, în limita fondurilor alocate achizitorului, potrivit contractului de finanțare a proiectului ROHU 183 SAFE BORDER, SAFER LIFE. Lucrările vor fi executate cu materialele achiziţionate de către executant. Transportul materialelor la lucrare va fi asigurat de către executant.

***8. Obligaţiile principale ale executantului***

8.1 - Executantul se obligă să execute lucrările de reparații spațiile menționate, în conformitate cu obligaţiile asumate prin prezentul contract.

8.2 - (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

8.3 - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

8.4 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

8.5 - (1) Executantul este responsabil de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

8.6 - Pe parcursul execuţiei lucrărilor şi remedierii viciilor ascunse, executantul are obligaţia:

- de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

- de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

- de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

8.7- Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării.

***9. Obligaţiile achizitorului***

9.1 - Achizitorul se obligă să plătească executantului preţul convenit pentru execuţia lucrărilor conform caietului de sarcini.

9.2 - Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

- suprafeţele de teren necesare pentru depozitare şi pentru organizarea de şantier;

- căile de acces, scările de urcare,holuri pentru transportul materialelor ;

- racordurile pentru utilităţi (apă, energie, canalizare etc.), până la limita amplasamentului şantierului.

***10. Sancţiuni pentru neîndeplinirea culpabilă a obligaţiilor***

10.1 - În cazul în care, din vina sa exclusivă, executantul nu îşi îndeplineşte obligaţiile asumate prin contract, atunci achizitorul este îndreptăţit de a deduce din preţul lucrărilor neexecutate, ca penalităţi, o sumă echivalentă cu o cotă procentuală de 0,15%/zi din preţul contractului.

10.2 - Achizitorul se obligă să plătească facturile pentru lucrările executate în termen de 30 de zile de la data primirea facturii lucrărilor, cu condiția ca lucrările să fi fost recepționate.

10.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept şi de a cere rezilierea contractului şi de a pretinde plata de daune-interese.

10.4 - Achizitorul îşi rezervă dreptul de a denunţa unilateral contractul, printr-o notificare scrisă adresată executantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

**11. Garanţia de bună execuţie a contractului**

11.1 - Executantul se obligă să constituie garanţia de bună execuţie în cuantum de …….lei din valoarea fără TVA a lucrărilor, respectiv 10 % din valoarea contractului, fără TVA.

Garanția de bună execuție se constituie de către executant printr-o asigurare GBE (garantie de buna executie), in termen de 5 zile de la semnarea contractului, prin una din formele : cont de garantie deschis la trezorerie, scrisoare de garantie bancară sau polita de asigurare.

11.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

11.3 - Achizitorul se obligă să restituie garanţia de bună execuţie în termen de 14 zile de la îndeplinirea obligaţiilor asumate.

11.4 - Conform prevederilor din H.G. nr. 395/2016, art.42, alin 4, lit. a si b, în cazul contractelor de lucrări, autoritatea contractantă are obligaţia de a elibera/restitui garanţia de bună execuţie, la solicitarea scrisă a executantului, după cum urmează:

a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;

b) restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.

***12. Începerea şi execuţia lucrărilor***

12.1 - (1) Executantul are obligaţia de a începe lucrările conform caietului de sarcini, în 48 de ore de la transmiterea comenzii de începere a lucrărilor

(2) Executantul trebuie să notifice achizitorului data începerii efective a lucrărilor.

12.2 - (1) Lucrările trebuie să se deruleze conform graficului general de execuţie şi să fie terminate la data stabilită.

(2) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 9.2 alin.(2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

12.3 - (1) Achizitorul are dreptul de a supraveghea desfăşurarea execuţiei lucrărilor prin responsabilul tehnic din cadrul proiectului ROHU183 SAFE BORDER, SAFER LIFE şi de a stabili conformitatea lor cu specificaţiile din documentele contractului.

***13. Finalizarea lucrărilor***

13.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

13.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

13.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

13.4 - Recepţia se poate face şi pentru etape, părţi ale lucrării, distincte din punct de vedere fizic şi funcţional.

***14. Perioada de garanţie acordată lucrărilor***

14.1 - Perioada de garanţie decurge de la data recepţiei la terminarea lucrărilor şi până la recepţia finală şi este de 24 luni.

14.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este datorată nerespectării clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei părţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

***15. Modalităţi de plată***

15.1 - Achizitorul are obligaţia de a efectua plata către executant în termenul convenit de la emiterea facturii de către acesta.

15.2 - Plata facturii finale se va face imediat după verificarea şi acceptarea situaţiei de plată definitive de către achizitor. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită imediat. Este posibilă plata partiala a jumătate din suma contractului, dacă valoarea lucrărilor realizate până la momentul receptiei partiale este mai mare decât jumătatea valorii contractului.

15.3 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului pentru lucrările executate nu va fi condiţionată de eliberarea certificatului de recepţie finală.

***16. Ajustarea preţului contractului***

16.1 - Pentru lucrările executate, plăţile datorate de achizitor executantului sunt cele stabilite prin contract.

16.2 - Preţul contractului nu se ajustează.

***17. Amendamente***

***17.1*** *-*Parțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

***17.2*** -Executantul are obligația de a notifica achizitorului, în scris, în cel mai scurt timp erorile, omisiunile, viciile sau alte asemenea descoperite de el în caietul de sarcini pe durata îndeplinirii contractului.

***18. Subcontractanți***

***18.1*** -Executantul se obligă să efectueze in totalitate lucrările care fac obiectul contractului, fără a încheia contracte cu alți subcontractanți.

***18.2*** - Executantul este pe deplin răspunzător față de achizitor cu privire la modul în care îndeplinește contractul.

***19. Forţa majoră***

19.1 - Forţa majoră este constatată de o autoritate competentă.

19.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

19.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

19.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

***20. Soluţionarea litigiilor***

20.1 - Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2 - Dacă, după 15 zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze fie prin arbitraj la Camera de Comerţ şi Industrie a României, fie de către instanţele judecătoreşti de pe raza judeţului Bihor.

***21. Limba care guvernează contractul***

21.1 - Limba care guvernează contractul este limba română.

***22. Comunicări***

22.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

22.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***23. Legea aplicabilă contractului***

23.1 - Contractul va fi interpretat conform legilor din România.

Părţile au înţeles să încheie azi .................... prezentul contract în două exemplare, câte unul pentru fiecare parte.

**ACHIZITOR EXECUTANT**

**INSTITUȚIA PREFECTULUI JUDEȚULUI BIHOR S.C. .....................S.R.L.**

**PREFECT, ADMINISTRATOR**

***Ioan MIHAIU***

**Coordonator compartiment contabilitate**

**și achiziții publice**

**Emil BERDIE**

**ȘEF SERVICIU JURIDIC**

**Alice LUPEȘ**